બાળપણથી જ તેણે એક ફાઈટર પ્લેન પાયલટ બનવાનું સપનું સેવ્યું હતું. પ્રાઈમરી સ્કૂલમાં ભણતી હતી ત્યારે ફિલ્મ ‘ટોપ ગન’ જોઈ હતી અને ત્યારથી જ ફાઈટર પાઈલટ બનવાની ઈચ્છા હતી. આ વાત છે 26 વર્ષીય મીસા માત્સુશિમાની. જાપાનની મીસા એર સેલ્ફ ડિફેન્સ ફોર્સની પહેલી મહિલા ફાઈટર પાઈલટ બનવા માટે સંપૂર્ણ રીતે તૈયાર છે. જાપાનના રક્ષા મંત્રાલયે જણાવ્યું કે, બુધવારે મીસાએ પોતાની ટ્રેનિંગ સફળતાપૂર્વક પૂરી કરી છે. શુક્રવારથી તે ઓફિશિયલી ફાઈટર પાઈલટ ગણાશે.